РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/78-19

29. март 2019. године

Б е о г р а д

З А П И С Н И К

102. СЕДНИЦЕ ОДБОРА ЗА УСТАВНА ПИТАЊА

И ЗАКОНОДАВСТВО, ОДРЖАНЕ 29. МАРТА 2019. ГОДИНЕ

Седница је почела у 9,30 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Весна Марковић, Гордана Чомић, Александра Мајкић, Јелена Жарић Ковачевић, Неђо Јовановић, Бајро Гегић, Весна Николић Вукајловић, Петар Петровић и Милена Ћорилић, заменик члана.

Седници нису присуствовали чланови Одбора: Србислав Филиповић, Крсто Јањушевић, Балинт Пастор, Дејан Шулкић, Саша Радуловић и Вјерица Радета.

Члан Одбора Бојан Торбица, приступио је седници у току гласања за записнике са 100. и 101. седнице Одбора.

На предлог председника, Одбор је једногласно (10 гласова за) утврдио следећи

Д н е в н и р е д:

- Усвајање записника 100. и 101. седнице Одбора -

1. Разматрање амандмана на Предлог закона о изменама и допунама Закона о безбедности саобраћаја на путевима, који је поднела народни посланик Марија Обрадовић.

Пре преласка на одлучивање о тачкама дневног реда, Одбор је једногласно усвојио записнике са 100. и 101. седнице Одбора (10 гласова за).

**Прва тачка дневног реда**: Разматрање амандмана на Предлог закона о изменама и допунама Закона о безбедности саобраћаја на путевима, који је поднела народни посланик Марија Обрадовић

Одбор је у складу са чланом 164. Пословника Народне скупштине размотрио амандмане на Предлог закона о изменама и допунама Закона о безбедности саобраћаја на путевима, који је поднела народни посланик Марија Обрадовић, и сматра да су у складу са Уставом и правним системом Републике Србије следећи амандмани:

- на члан 1. који је поднела народни посланик Вјерица Радета;

- на члан 1. који је поднела народни посланик Душица Стојковић;

- на члан 2. који је поднела народни посланик Наташа Јовановић;

- на члан 3. који је поднела народни посланик Ружица Николић;

- на члан 4. који је поднео народни посланик Милорад Мирчић;

- на члан 5. који је поднео народни посланик Срето Перић;

- на члан 6. који је поднео народни посланик Никола Савић.

Одбор је одлуку донео једногласно (11 гласова за).

За известиоца Одбора на седници Народне скупштине одређен је председник Одбора.

Седница је завршена у 9,35 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски